Document ID: 32005D0708

EUROOPAN PARLAMENTIN JA NEUVOSTON PÄÄTÖS,
tehty 7 päivänä syyskuuta 2005,
vuosien 2000-2006 rahoitusnäkymien tarkistamisesta
(2005/708/EY)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen,
ottavat huomioon talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 19, 20 ja 21 kohdan,
ottavat huomioon rahoitusnäkymien tarkistamisesta 19 päivänä toukokuuta 2003 tehdyn Euroopan parlamentin ja neuvoston päätöksen 2003/430/EY (2),
ottavat huomioon komission ehdotukset,
toimivat perustamissopimuksen 272 artiklan 9 kohdan viidennessä alakohdassa määrätyn menettelyn mukaisesti (3),
sekä katsovat seuraavaa:
Neuvoston syyskuussa 2003 hyväksymässä yhteisen maatalouspolitiikan uudistuksessa (4) säädetään suorien tukien vähentämisestä (”tuen mukauttaminen”) maaseudun kehittämispolitiikan rahoittamiseksi, jotta saavutettaisiin parempi tasapaino kestävän maatalouden edistämiseen ja maaseudun kehittämiseen tähtäävien toimintavälineiden välillä ja voitaisiin rahoittaa lisätoimia maaseudun kehittämiseksi. Talousarviota koskevasta kurinalaisuudesta ja talousarviomenettelyn parantamisesta tehdyn toimielinten sopimuksen liitteessä I esitettyjä rahoitusnäkymiä (jäljempänä ’rahoitusnäkymät’), sellaisina kuin ne ovat muutettuina päätöksellä 2003/430/EY, olisi tämän vuoksi tarkistettava vuodeksi 2006 tuen mukauttamisen vaikutusten huomioon ottamiseksi. Tämän seurauksena alaotsakkeen 1a ”Yhteinen maatalouspolitiikka” maksusitoumusmäärärahoja voidaan käyttää alaotsakkeen 1b ”Maaseudun kehittäminen” lisätoimenpiteiden rahoittamiseen muuttamatta otsakkeen 1 ”Maatalous” enimmäismäärää,
OVAT PÄÄTTÄNEET SEURAAVAA:
1 artikla
Rahoitusnäkymiä tarkistetaan seuraavasti:
Maksusitoumuksiin käytettävien määrärahojen vuotuisia enimmäismääriä taulukoiden 1a, 1b, 2a ja 2b otsakkeessa 1 muutetaan seuraavasti:
a)
alaotsakkeen 1a ”Yhteinen maatalouspolitiikka” määrärahoja vähennetään vuonna 2006 mukauttamista vastaavalla määrällä;
Yhteisen maatalouspolitiikan määrärahoista vähennetyt määrät
2006
miljoonaa euroa (vuoden 1999 hintoina)
- 570
miljoonaa euroa (vuoden 2006 hintoina)
- 655
b)
alaotsakkeen 1b ”Maaseudun kehittäminen” määrärahoja korotetaan vuonna 2006 mukauttamista vastaavalla määrällä;
Maaseudun kehittämisen määrärahoihin lisätyt määrät
2006
miljoonaa euroa (vuoden 1999 hintoina)
+ 570
miljoonaa euroa (vuoden 2006 hintoina)
+ 655
2 artikla
1. Euroopan unionin rahoitusnäkymät esitetään vuoden 1999 hintoina liitteenä olevissa taulukoissa 1a ja 1b.
2. Vuodeksi 2005 bruttokansantulon ja hintojen muutosten mukaisesti tehdyn teknisen mukautuksen jälkeiset rahoitusnäkymät esitetään vastaavasti liitteenä olevissa taulukoissa 2a ja 2b.
3 artikla
Tämä päätös julkaistaan Euroopan unionin virallisessa lehdessä.
Tehty Strasbourgissa 7 päivänä syyskuuta 2005.

Labels: 15